**СЛУЖБЕНИ ЛИСТ**

**ГРАДА ПРОКУПЉА**

|  |  |  |
| --- | --- | --- |
| **ГОДИНА XIV****Број 46** | **Прокупље****02. Новебар****2022.године** | **Лист излази према потреби**Годишња претплата: 1.000 дин.Цена овог броја износи: 40 дин.Рок за рекламацију: 10 дана |

1

На основу члана 27. Закона о јавној својини („Службени Гласник РС“ бр. 72/2011, 88/2013, 105/2014, 104/2016- др.закон, 108/2016, 113/2017, 95/2018 и 153/2020), члана 63 став 19. и 27. Статута града Прокупља („Службени лист општине Прокупље“ бр. 15/18), Уговора о извођењу грађевинских радова на реконструкцији и доградњи медицинског центра у Прокупљу и реконструкцији постојеће трафостанице у оквиру медицинског центра бр. 401-157/21-04 од 13.10.2022. године, Градско веће града Прокупља, на седници одржаној дана 02.11.2022. године, донело је

**ОДЛУКУ**

 **О ПРИСТУПАЊУ УЗИМАЊА У ЗАКУП ПОСЛОВНОГ ПРОСТОРА, ЗА ПОТРЕБЕ ПРИВРЕМЕНОГ ИЗМЕШТАЊА ДОМА ЗДРАВЉА НЕПОСРЕДНОМ ПОГОДБОМ**

Члан 1.

Овом Одлуком приступа се **поступку непосредне погодбе за узимање у закуп**  пословног простора за потребе привременог измештања Дома здравља све док трају грађевински радови на извођењу реконструкције и доградње медицинског центра у Прокупљу и реконструкцији постојеће трафостанице у оквиру медицинског центра, и то: пословног простора на адреси у улици Партизанска бр. 8, држалаца објекта Милоша Ђукића и Милијане Миладиновић и пословног простора на адреси у улици Авалска бр.17, власника објекта „ПРОПАК“ д.о.о. и Ивана Мандића.

Члан. 2.

Поступак непосредне погодбе спровешће Комисија формирана Решењем Градског већа града Прокупља, применом критеријума економски најповољније понуде, брзине адаптације објекта неопходним условима за рад здравствене установе и близином центра Града, при чему сваки од критеријума учествује са учешћем од 33,33%.

Члан 3.

Ова Одлука ступа на снагу даном доношења, а објављује се у Службеном листу града Прокупља.

ГРАДСКО ВЕЋЕ ГРАДА ПРОКУПЉА

Број: 06-108/2022-02

У Прокупљу, дана 02.11.2022. године.

 ПРЕДСЕДНИК ГРАДСКОГ ВЕЋА

 ГРАДОНАЧЕЛНИК

 Милан Аранђеловић с.р.

2

На основу члана 2. Одлуке о приступању узимања у закуп пословног простора за потребе привременог измештања Дома здравља, непосредном погодбом број 06-108/2022-02 од 02.11.2022. године и члана 63 став 27. Статута града Прокупља („Службени лист општине Прокупље“, бр. 15/18 и 5/15), Градско веће града Прокупља, на седници одржаној дана 02.11.2022. године, донело је

**Р Е Ш Е Њ Е**

**о образовању Комисије која спроводи поступак узимања у закуп пословног простора за потребе привременог измештања Дома здравља, непосредном погодбом**

**I ОБРАЗУЈЕ СЕ** Комисија која ће спровестипоступак узимања у закуп пословног простора за потребе привременог измештања Дома здравља, непосредном погодбом, у следећем саставу:

1. Снежана Лукић Ракоњац, председник
2. Бојана Вукадиновић, члан
3. Невена Јовић, члан
4. Сњежана Арсић, члан
5. Верица Бојичић - Илић, члан

**II** Комисија спроводи поступакузимања у закуп пословног простора за потребе привременог измештања Дома здравља, непосредном погодбом, у складу са прописима који регулишу ову материју.

**III** Након спроведеног поступка непосредне погодбе, Комисија је дужна да сачини записник о спроведеном поступку који ће упутити Градском већу града Прокупља на усвајање, донети Одлуку о избору најповољније понуде, као и предложити Градоначелнику града Прокупља закључење уговора о закупу са најповољнијим понуђачем.

 **IV** ОвоРешење ступа на снагу даном доношења и објављује се у ''Службеном листу града Прокупља“.

ГРАДСКО ВЕЋЕ ГРАДА ПРОКУПА

Број: 06-108/2022-02

У Прокупљу, дана 02.11.2022. године

 ПРЕДСЕДНИК ГРАДСКОГ ВЕЋА

 ГРАДОНАЧЕЛНИК

 Милан Аранђеловић с.р.

***С а д р ж а ј***

***1.Одлука о приступању узимања у закуп пословног простора, за потребе привременог измештања Дома здравља непосредном погодбом...........................................................................................1***

***2.Решење о образовању Комисије која спроводи поступак узимања у закуп пословног простора, за потребе привременог измештања Дома здравља непосредном погодбом..............................2***



 Издавач**:** *Скупштина Грaда Прокупља*

 **Лист уредио** *Ивана Обрадовић*

 **Главни и одговорни уредник:** *Секретар Скупштине Града*

*Прокупља Александра Вукићевић*